২০২৩ নারী টি২০আই নর্ডীয় কাপ
২০২৩ নারী টি২০আই নর্ডীয় কাপ একটি ক্রিকেট সিরিজ যেটি ২০২৩ সালের আগস্ট মাসে ফিনল্যান্ডে অনুষ্ঠিত হয়। সিরিজটি নারী নর্ডীয় কাপের দ্বিতীয় আসর হিসেবে গণ্য হয়। সিরিজে অংশগ্রহণ করে এস্তোনিয়া, ডেনমার্ক, নরওয়ে, সুইডেন ও স্বাগতিক ফিনল্যান্ডের প্রতিনিধিত্বকারী একটি দল। এ সিরিজেই এস্তোনিয়া নিজেদের প্রথম নারী টোয়েন্টি২০ আন্তর্জাতিক (টি২০আই) ম্যাচ খেলে। সিরিজের ম্যাচসমূহ কেরাভার কেরাভা জাতীয় ক্রিকেট মাঠ ও ভান্তার তিক্কুরিলা ক্রিকেট মাঠে অনুষ্ঠিত হয়। ২০২২ সালে অনুষ্ঠিত নারী নর্ডীয় কাপের পূর্ববর্তী আসরে বিজয়ী হয়েছিল সুইডেন। সিরিজে অপরাজিত চ্যাম্পিয়ন হয়ে নর্ডীয় কাপের শিরোপা ধরে রাখতে সমর্থ হয় সুইডেন।